
Vurdering av pedagogisk programvare – Easy Touch 2000
Innledning

Det er etter hvert blitt en selvfølgelighet å ta i bruk digitale læringsressurser i undervisningssammenheng. Imidlertid er jeg kritisk til at mange skoler benytter seg av digitale læringsressurser i undervisningen, nærmest kun for å henge med i en trend hvor det er om å gjøre å være mest mulig digitalt utrustet. Reflekteres det nok over om disse programmene innfrir pedagogiske mål? Kan man evaluere elevens læringsutbytte godt nok når man tar i bruk slike digitale resurser i undervisingen? Ikke minst er det nødvendig å se på om en slik utstrakt bruk av digitale læringsressurser har skadelige innvirkninger på elevene.

I dette faglige notatet skal jeg, etter oppdrag fra rektor, prøve å gjøre rede for relevante begreper, og vurdere programvaren Easy Touch 2000 som er en touchprogram for læring av effektiv bruk av tastatur mot ovennevnte forhold.
Fagterminologi

Digitale læringsressurser: Med digitale læringsressurser menes pedagogiske redskaper som kan brukes til læringsformål, og som utnytter IKT for å fremme læring via produkter, tjenester og prosesser. Slike ressurser kan kobles til ulike medier og læringsformer. (Program for digital kompetanse, Linn Johanne Haaland ( )
Pedagogisk programvare: Pedagogisk programvare er utviklet for å kunne støtte undervisning innen et fag eller emne. Det er utviklet mange programmer som dekker enkeltemner innen fag. Vi kan også finne mange ulike brukergrensesnitt fra program til program. Dette kan være forvirrende for brukeren, og enkelte program blir satt til side for andre som har et mer homogent brukergrensesnitt. Det er svært viktig at læreren har kunnskap om de programmene han/hun presenterer for eleven, dette for å kunne avgjøre om det er et egnet program eller hjelpemiddel for brukeren for å nå det ønskede mål (Vea Karlsen:16)

E-bøker: E-bøker (elektroniske bøker) er digitale bøker som lastes ned til Pc’en eller leses direkte fra Cd-rom mot vederlag på lik linje med de tradisjonelle bøkene vi kjenner til. Det kan til tider være nødvendig med tilleggsprogram for å lese innholdet. Det skal i utgangspunktet finnes E-bøker i alle sjangere. E-bøker er fleksible på mange områder. Som for eksempel letter det administrasjonen for mange biblioteker. Videre kan man gjøre søk i hele tekstmassen og videresøke i enten samme base eller i andre kilder.

Elektroniske læringsmidler: All elektronisk verktøy som blir brukt til undervisningsformål, defineres som elektroniske læremidler. Denne definisjonen inkluderer også alle digitale tekster, bilder, filmer, nettsider og lignende.

Hva er god programvare?
Det finnes mange programmer som er laget for å hjelpe elever i ulike fag og ferdigheter. Hvilket program læreren vil ta i bruk, må vurderes blant annet ut i fra elevens behov. Læreren må også ha god kunnskap om grensesnittet til det enkelte program. 

Kvalitetsvurdering av pedagogisk programvare 

- Hva gjør et program godt pedagogisk sett?

I mange sammenhenger kan det være nyttig å kjenne til tegn eller indikatorer på god programvare, ikke bare når en skal planlegge hvordan programmet skal brukes, men også for å kunne stille riktige spørsmål til designere og selgere hvis en skal kjøpe programvare.

Det finnes ingen mal for en slik kvalitetsvurdering av pedagogisk programvare. Den enkelte bruker må sette opp kriterier etter behov og forutsetninger. Likevel er det mulig å peke på noen generelle kjennetegn på kvalitet. I det følgende presenteres et analyseskjema (ITP-analyse) som viser en rekke indikatorer som gode programmer bør ha. En vurdering ut i fra disse indikatorene vil gi mer konkret informasjon som kan benyttes i en såkalt MAKVISE -analyse av programmet.  Men jeg nøyer meg med ITP-analysen i dette notatet.

Vurdering av pedagogisk programvare - ITP-metoden

Dette er spørsmål mange stiller seg, både lærere og foreldre, og ikke minst produsenter og designere av undervisningsprogram: Hvordan vurderer vi om et program er pedagogisk godt eller dårlig? Det er imidlertid ikke mulig å gi absolutte og entydige svar på slike spørsmål. Vi har dessuten tidligere argumentert for at det ikke først og fremst er programvaren i seg selv som gjør programmet pedagogisk godt.

Det presenteres her to måter å vurdere programvare på. Disse kan utføres uavhengig av hverandre, eller de kan sees i sammenheng, d.v.s. at vurderingsresultatene fra den ene kan benyttes som grunnlag for den andre. Disse to analysemetodene kaller Torgersen for: 

1. Informasjons Teoretisk Programanalyse (ITP-analyse) 

2. MAKVISE - analyse. Analyse av programmets evne til å styrke sentrale undervisningsprinsipper som f.eks. motivasjon og samarbeid. 

Det finnes videre en tredje metode til som kalles 5-punkts vurdering som er utviklet av Eirin Brænde for vurdering av pedagogisk programvare, men jeg går for ITP-metoden når jeg skal vurdere Easy Touch 2000. Begrunnelsen for mitt valg er at ITP-metoden er konkret og lett å forholde seg til med hensyn til å fylle vurderingsskjemaet. Imidlertid vil jeg vedlegge vurderingsskjemaer for MAKVISE og 5-punkt vurdering til dette fagnotatet for at leseren skal kunne sammenligne de opp mot hverandre. MAKVISE-metoden egner seg deriomt svært dårlig til vurdere grensesnitt ved slike programmer.
ITP-analysens grunnlag og forutsetninger beskrives først. Deretter presenteres et analyseskjema. 

Som grunnlag for utviklingen av kvalitetsindikatorene, ligger både teoretisk utledning og praktisk erfaring med bruk av programvare i undervisning på ulike nivåer. Kvalitetsindikatorene som presenteres dekker alle digitaliserte medier og programmer, der hensikten er å bruke dette i undervisning og læring.

I Reeves & Harmon’s artikkel snakker man om to ulike tilnærminger for å evaluere pedagogiske programvarer; pedagogisk dimensjon og brukergrensesnitt. ITP-metoden berører også disse to punktene. Videre Har ITP-metoden flere vurderingskriterier som er identiske, men som er formulert ulikt enn de vurderingskriterier fra Sells artikkel om vurdering av programvare. Min erfaring sier at alle disse ulike metodene har visse svakheter for å vurdere pedagogiske programvarer, imidlertid bør en ikke være konsekvent i forhold til de vurderingskriterier som er formulert i de ulike metodene. En bør ta høyde for hvilke programmer en skal vurdere og faktisk ta hensyn til magefølelsen en har ved vurderingen. For som jeg sa er det ulike behov og kriterier som legges til grunn avhengig av målgruppe, motiv og så videre.
Den følgende ITP-analysen er enkel å utføre, og er derfor funksjonell i hektiske miljøer. Vurderingen tar lite tid. Til gjengjeld er den mindre presis enn en mer omfattende kognitiv metode som analyserer de enkelte variablene mer inngående. 

	Hovedindikatorer
	Funksjon

	A) INGRESS
	Vurderer brukervennligheten til programmets ingress eller innledning

	B) PRESENTASJONSVARIABLER
	Vurderer den pedagogiske oppbyggingen av programmet med utgangspunkt i sentrale kognitive prosesser

	C) TILRETTELEGGELSE
	Vurderer, med utgangspunkt i programmets oppbygning, hvilke muligheter for tilretteleggelse programmet har i undervisning.

	D) MATERIELL
	Vurderer materiell og informasjon som følger programmet

	E) FAGDIDAKTISK VURDERING
	Vurderer påliteligheten til det faglige innhold i programmet og i hvilken grad innholdet har relevans for pedagogiske og faglige mål.


Vurderingsskjema (ITP)

Vurdering av Pedagogisk Programvare – Easy Touch 2000
Hentet fra "Læring med IT" av Glenn Egil Torgersen

	Vurdering
	INDIKATORER

- hvordan er programmet i forhold til:
	Nivå- vurdering og kommentarer til indikatoren knyttet til de aktuelle program

	1p.

1p.

1p.
	A. INGRESS

1. Personifisering

‑ Knyttes brukerens navn til innholdet i programmet?

2. Språkvalg

‑ Kan programmet vises på flere språk?

3. Informasjon

a. Spilletid ‑ hovedintro

‑ Kan avbrytes, ikke for lang (mindre enn 40 sekunder)?

b. Spilletid ‑ sekvensintro

‑ Kan avbrytes, ikke for lang (mindre enn 15 sekunder)?


	Ja

Nei

Ja

Ja



	1p.

1p.

1p.

1p.

1p.

1p.

1p.


	B. PRESENTASJONSVARIABLER

1. Presentasjonstetthet

a. Menystruktur

‑ Systematisk, fyldig, oversiktlig, hierarkisk?

b. Grafikk

‑ Er det i utgangspunktet god kontrast klare bilder og god lesbarhet i tekst og symboler (minst 0,5‑1 cm størrelse på 15" skjerm), ikke for mye fargebruk?

‑ Kan man velge skriftstørrelse og linjeavstand for all tekst i programmene?

c. Skjermbildekompleksitet

‑ Oversiktlige skjermbilder, ikke for mange informasjoner samtidig, progressiv presentasjon ‑ litt informasjon om gangen, istedenfor multipresentasjon ‑ mye informasjon på flere måter samtidig, f.eks. tale, bilde, film, musikk, sang, tekst på samme tid?

d. 3 D

‑ Benyttes 3D?

‑ Kan man dreie i rommet?

‑ Kan man forstørre deler av rommet for detaljstudier?

e. Manøvreringspanel for video og bilder

‑ Har videosekvenser manøvreringspanel for å fryse bildet spille om igjen, hoppe fram og tilbake i sekvensen, volumknapp osv.?

‑ Kan bilder forstørres minst 75 %, ‑ med god bildekvalitet på høyeste forstørrelse?

‑ Kan brukeren manøvrere i bildet fokusere på detaljer, bevege seg omkring i bildet?

f. Hypervarians og interaktivitetsomfang

‑ Er det mange interaktivitetsmuligheter hypertekst, bilder, film, men generelt sett ikke mer enn syv pr. skjermbilde?

‑ Er det enkelt å hoppe mellom artikler eller emner ‑ f.eks. gjennom hyperlinker?

‑ Har programmet direktelinker til Internett f.eks. web-adresser med aktuelt fordypningsstoff?

2. Relevansgrad ‑ komposisjon

‑ Er det god relevans mellom de ulike presentasjonsformene bilde, lyd, tale, tekst?

3. Kommentatorstrøm

‑ Er talen tydelig, verbalhastigheten ikke for høy, og er begrepsbruken tilpasset?

‑ Er alle tekster innlest, slik at brukeren kan få teksten lest?

4. Forventningsstrategi

‑ Blir innholdet problematisert, skapes forventninger, stimuleres nysgjerrigheten?

5. Poengteringspresentasjon

‑ Benyttes repetisjon og andre virkemidler (f.eks. skilt ‑ korte tekstremser) for å fremheve sentral informasjon?

6. Driv

‑ Benyttes virkemidler for å motivere og skape driv i programmet, i form av variert kameraføring, skifte i bilder, variasjon i musikk og andre lydeffekter?

‑ Legges det opp til problematisering, dvs. at brukeren må delta, svare på spørsmål som krever analytisk tenkning?

7. Figurering

‑ Er figurer, skisser og tegninger som skal forenkle virkeligheten ‑ det faglige budskap ‑ enkelt og faglig relevant nok?

8. Identifisering

‑ Benyttes virkemidler og eksempler som brukeren kjenner seg igjen i?


	Ja

Nei – Bildene er noe uklare og oppløsningen er dårlig. Det er heller ingen mulighet til å justere skriftstørrelsen.

Det forekommer flere opplysninger til tider, men virker ikke forstyrrende på brukeren. Dessuten er opplysningene nødvendig for å bruke programmet til sitt formål.

Nei

Nei – Det er ingen mulighet for videoavspilling og heller ingen mulighet for justering av bilder.

Nei – Ingen form for interaktivitetsmulighet og heller ingen linker til web-adresser.

Det er tilfredsstillende relevans mellom bilde, tekst og lyd.

Nei - Tale eller lyd er ikke tydelig nok. Teksten er ikke innlest.

Ja, i form av at hastighetsmålerne er synlig under touchingen.

Ja

Ja, brukeren får adgang til å spille et touch-spill avhengig av resultater. Men ingen mulighet for analytisk tenkning.

Ja

Nei

	1p.

1p.

1p.

1p.

1p.

1p.

1p.

1p.

1p.

1p.
	C. TILRETTELEGGELSE

1. Brukergrensesnitt og innsettingsfase

‑ Er programmet enkelt å bruke, tar det kort tid å sette elevene inn i programmets virkemåte og muligheter (ikke mer enn 75 min.)?

2. Tekniske muligheter

a. Utskriftsmuligheter

‑ Kan tekst og bilder skrives ut?

‑ Kan oppgaver i programmet skrives ut?

‑ Kan elevsvar skrives ut?

b. Oppgavevalg

‑ Har programmet oppgaver som skal eller kan løses?

‑ Har programmet fasit eller forslag til løsning?

‑ Har programmet rettemuligheter, dvs. legges det opp til en pedagogisk måte der eleven bidrar til retting av sine egne feil?

‑ Kan vanskelighetsgraden på oppgavene velges?

‑ Gis det en evalueringsoversikt i forbindelse med oppgavene (f.eks. antall riktige svar)?

c. Informasjonskreasjon (utklippsbok)

Mulighet for egen presentasjon

‑ Legger programmet til rette for produksjoner, dvs. tekst​behandling, henting av ikoner, tekster, videogramsekvenser slik at brukeren kan lage selvstendige presentasjoner med utgangspunkt i programmene?

3. Presentasjon

a. Plenumsbruk

‑ Kan programmet benyttes i plenum?

‑ Legger programmet opp til denne bruken?

b. Gruppebruk

‑ Kan programmet benyttes i grupper?

‑ Legger programmet opptil denne bruken?

c. Individuell bruk

‑ Kan programmet benyttes individuelt?

‑ legger programmet opptil denne bruken?

4. Oppgavestrategi

a. Oppgaveproduksjon

‑ Er det lett å lage oppgaver til programmet?

b. Tema‑ og prosjektarbeid

‑ Egner programmet seg til tema‑ og prosjektbasert undervisning?

5. Multippelbruk og differensiering

a. Multippelbruk

‑ Lar programmet seg lett bruke i mange sammenhenger (faglige, tematiske og på flere nivåer)?

b. Differensiering

‑ Legger programmet til rette for differensiert bruk innen samme tema, f.eks. spesialundervisning, ordinær undervisning, tempodifferensiering og nivådifferensiering?


	Ja

Nei

Nei

Ja, resultat av touchingen kan skrives ut.

Ja

Ja

Ja

Ja

Ja

Nei

Nei

Nei

Nei

Nei

Ja

Ja

Nei

Nei

Ja

	1p.

1p.

1p.

1p.

1p.

1p.

1p.
	D. MATERIELL

1. Form (digital, papir, utskriftmulighet)

‑ Er medfølgende materiell både digitalt og i papirform?

‑ Kan den digitale informasjon skrives ut?

2. Kopieringsletthet

‑ Kan materiell lett kopieres, dvs. at en unngår tyngre bearbeiding av materialet ved behov for mangfoldiggjørelse, kopiering av oppgaver, lærerveiledninger, skjema, navigasjonskart etc.?

3. Lærerveiledning

‑ Følger det med en funksjonell lærerveiledning ‑ med konkrete tips for bruk av programmet i undervisningen?

4. Meny‑ og navigasjonskart

‑ Følger det med oversiktlige meny‑ og navigasjonskart som viser mulige ruter og valg gjennom programmet?

5. Oppgaver og undervisningstips

‑ Finnes det oppgaver eller oppgavesamlinger og andre metodiske undervisningsopplegg som følger programmet?

6. Brukerstøtte

‑ Oppgis fullstendige data, f.eks. telefonnummer, sted, e‑postadresse for brukerstøtte, feilmeldinger og spørsmål, og er disse lette å få tak i?

7. Tekniske data

‑ Oppgir medfølgende materiell nødvendige faglige og tekniske opplysninger om programmet?

8. Selger og produsent

‑ Gir selger og produsent tilstrekkelig informasjon, er det lett å få tak i. Får du prøveeksemplar eller demo for gjennomsyn?


	Ja

Ja

Ja

Ja

Ja

Nei

Ja

Ja

Nei

	1p.

1p.

1p.

1p.

1p.

1p.
	E. FAGDIDAKTISK VURDERING

1. Stoffkritisk vurdering

a. Faglig ansvarlig

‑ Er faglig ansvarlig for produktet oppgitt og er vedkommende fagperson på området?

b. Kildehenvisninger

‑ Har kilder eller fakta i programmet kildehenvisninger og opplysninger om opphavsrett?

c. Linker

‑ Oppgis det linker eller henvisninger til utfyllende og nærliggende faglig informasjon, f.eks. til annen litteratur, filmer, Internett?

d. Innhold

‑ Er det faglige innhold riktig i forhold til anerkjente lærebøker og vanlige oppfatninger?

2. Fagdidaktisk vurdering

a. Behov

‑ Er programmets faglige innhold og vinkling relevant i forhold til mål og behov i læreplan, kursplan og opplæringsplan?

b. Holdninger

‑ Presenterer programmet det faglige i et aktuelt lys, og er skjulte politiske eller ideologiske påvirkninger utelatt?

‑ Er programmet tilpasset begge kjønn? Dvs. at det er unødvendig med spesiell tilrettelegging avhengig av kjønn på grunn av programmets oppbygning eller eksempelbruk

c. Nivå i forhold til målgruppen

‑ Er det faglige innhold relevant for målgruppen? (jfr. også multippelbruk)


	Ja

Nei

Nei

Ja

Ja

Ja

Ja

Ja


Konklusjon

	Program / Tittel: Easy Touch 2000
	Produsent: Økonomiforlaget AS

	Tema/Innhold: Tastaturbehandling

	Utført av: Erdal Sarinc

	
	
	

	Hovedindikator
	Sum positive vurderinger
	Kommentar

	A: Ingress
	3
	Ingressens innhold er tilfredsstillende, men responsen/reaksjonen programmet gir ved inntasting er irriterende treg.

	B: Presentasjonsvariabler
	7
	Programmet er meget oversiktelig og har oversiktelig menystruktur.

	C: Tilretteleggelse
	10
	Programmet er selvinstruerende og grensesnittet lett å forstå ved intuisjon.

	D: Materiell
	7
	ITP-metoden har ikke vurdert programmet i forhold til systemkrav, installasjon og administrering. Men jeg vet av erfaring at rettighetstyringen til programmet er noe uoversiktlig og forårsaket meg mye unødvendig hodebry i begynnelsen. Ellers er programmet kjørbar med både maskiner og programvare (operativsystem) Hoppebakken skole disponerer.

	E: Fagdidaktisk vurdering
	6
	Fagpersonell rund faget programmet tar for seg er anerkjente og erfarne.

	Totalt


	33 
	Programmet har store svakheter. En tilretteleggelse av dette programmet krever mye forarbeid og planlegging. Programmet utnytter ikke de muligheter som ligger i digitale medier, men kan likevel være et godt bidrag i undervisningen.

	Samlet vurdering:

ITP-analyse er for kategorisk, og det resulterer her i et dårligere resultat for programmet Easy Touch 2000 enn det jeg hadde regnet med. Det er også etter min mening noen irrelevante kriterier som ikke passer for et touch program. Som for eksempel er link til websider og videoavspillingsmuligheter unødvendige kriterier for den slags program som på en urimelig måte trekker ned vurderingsresultatet.

Alt i alt vurderer jeg Easy Touch 2000 til en ”meget god” programvare selv om den totalt skårer 33 poeng som tilsvarer ”middels” etter vurderingsnøkkel for ITP-metoden. (se vedlegg). Begrunnelsen for dette valget er min egen erfaring av bruken av programmet som lærer ved Hoppebakken skole. Videre baserer jeg valget mitt på resultatet jeg kom fram til ved hjelp av ITP samt det gode læringsutbyttet jeg har registrert hos elevene ved 10. trinn.

Det er imidlertid belastende for mange elever å sitte statisk og touche i lengre perioder av gangen. Dette forutsetter at lærerne er aktive og påser at elevene tar hyppige pauser. Det er også viktig at lærerne informerer elevene om uheldige konsekvenser i form av belastninger og andre typer uheldige bivirkninger ved ureflektert bruk av elektroniske læremidler.


Litteraturliste

Reeves, Thomas C. & Harmon, Stephen W.:

Systematic Evaluation Procedures for Interactive Multimedia for Education and Training i Sorel Reisman: Multimedia computing, Idea Group Publishing. 1994

Nettside om pedagogiske programvarer: 

http://www.hoyvis.no/index.asp?startID=&topExpand=1000071&subExpand=&menuid=1000345&strUrl=1001729i
Torgersen, Glenn Egil:
Læring med IT, 1999 2. utgave (Opplysningsfilm)
Brøyn, Tore & Schultz, Jon-Håkon (red.):
IKT og tilpasset opplæring 2. utgave 2005 (Universitetsforlaget)

Program for digital kompetanse:

http://www.dep.no/kd/norsk/tema/utdanning/ikt/045011-990066/dok-bn.html 

Sell: 

Sjekkliste for vurdering av støttesystem for nettbasert læring. Høgskolen i Lillehammer. Senter for livslang læring. 1. juni 2001

Vedlegg:

Vurderingsnøkkel for måling av programmets generelle pedagogiske kvalitet (ITP-metoden)

	sum posi-tive vurderinger
(1 p. +)
	Generell pedagogisk kvalitet
	Beskrivelse

	Over 45
	Særdeles god
	Programmet tilfredsstiller de fleste krav til programvare for undervisning og opplæring. Programmet vil være en nyttig ressurs i de fleste sammenhenger.



	35‑44
	Meget god


	Selv om enkelte generelle krav ikke er oppfylt vil sannsynligvis programmet tilfredsstille mer spesifikke behov i opplæringssammenheng. Det vil imidlertid være viktig å se nærmere på programmets sterke og svake sider for å fastslå i hvilke sammenhenger programmet best kan og bør brukes



	25‑34
	Middels
	Programmet har store svakheter. En tilretteleggelse av dette programmet krever mye forarbeid og planlegging. Programmet utnytter 
ikke de muligheter som ligger i digitale medier, men kan likevel være et godt bidrag i undervisningen



	15‑24
	Lav
	Et program som tilfredsstiller såpass få pedagogiske krav, vil neppe være et bidrag til den ordinære undervisning. Planlegging og tilrette​leggelse vil kreve for mye tid. Programmet kan likevel ha en funksjon i en snevrere faglig sammenheng



	under 15
	Meget lav
	Programmet er såpass fattig på pedagogiske virkemidler at det er spørsmål om det i det hele tatt kan brukes til opplæring. Programmet utnytter ikke de muligheter som ligger i mediet, og vil derfor ha svært begrenset nytteverdi. Andre læremidler eller undervisningsformer bor vurderes istedenfor dette programmet. multippelbruk kan likevel ikke avskrives.




Vurdering av pedagogisk programvare - MAKVISE-metoden

  

MAKVIS(E) er kjent fra lærerstudiet generelt og egner seg til å vurdere undervisningsopplegg og undervisningssituasjoner. Dere skal i dette arbeidet skaffe dere erfaring ved bruk av MAKVIS(E) i arbeid med utvelging og vurdering av pedagogisk programvare.
  

	Motivasjon:

Kan det pedagogiske programmet brukes som en motivasjonsfaktor? For eksempel bruk av PC eller spill som belønning, eller innebygde belønninger i programmene?
	 

	Aktivitet:
Kan det pedagogiske programmet bidra til egenaktivitet for elevene? For eksempel interaksjon i programmene, eller at elevene skriver/tegner, eller at programmene oppfordrer elevene til aktivitet mellom øktene på maskinen?
	  

	Konkretisering:

Hvilke virkemidler brukes for å konkretisere lærestoffet? For eksempel bilde, animasjon, lyd?
	  

	Variasjon:

Veksling mellom ulike undervisningsmåter er i seg selv en vinning. Planmessig variasjon gir i lengden de beste og mest allsidige resultatene. For eksempel multimedia.
	  

	Individualisering:

I hvilken grad kan det pedagogiske programmet bidra til tilrettelagt undervisning, det vil si at undervisningssituasjonen er tilrettelagt for individuelle behov. For eksempel ulike nivåer i programmene, forskjellig tekststørrelse, forskjellig input-medium.
	  

	Samarbeid:

Stimulerer det pedagogiske programmet til samarbeid, eller muliggjør det samarbeid innad i elevgruppa, mellom elever og lærere eller elevgrupper imellom? For eksempel kommunikasjons- og samarbeidssystemer, samarbeid eller konkurranse i spill?
	  

	Evaluering:

Hvordan kan det pedagogiske programmet, undervisningssituasjonen og læringen evalueres? Tilbakemeldinger til eleven underveis?
	  


ER DETTE GODT NOK? 

Mange pedagoger mener MAKVIS(E) ikke gir et helhetlig bilde av en god læringssituasjon, det er derfor på sin plass å minne om teorier som f.eks "didaktisk relasjonstenkning”. Et annet tips er å knytte vurderingen til L97 og da den enkelte fagplan og trinn 

	 

 

 

 


Vurdering av pedagogisk programvare - 5-punkts vurdering
Eirin Brænde har i sin artikkel satt opp 5 punkter til gjennomgåelse for å bedre kunne vurdere
om et program er godt egnet eller ikke. Disse er:

Programinnhold
Dette er selve lærermomentet som eleven skal jobbe mot. Er oppgavene godt formulert?
Gir programmet eleven mulighet til å trene momenter som hun/han ellers har vanskelig for å tilegne seg?

Programutforming

Dette går direkte på utformingen av programmet. Er skjermbilder og figurer enkle å tolke?

Er alle menyvalg direkte tilgjengelig på skjermen, eller må eleven forholde seg til skjulte valg? Hvordan er ikoner/symboler utformet?

Programrespons

Hvordan er programmets tilbakemelding på barnets handling? På tidlig nivå 
må responsen være kraftig med motiverende animasjoner og lydeffekter. 

Responsen fungerer da som en belønning.

Interaksjon barn-datamaskin

Eleven skal i så høy grad som mulig beherske håndteringen av datautstyret på egen hånd.
Programmet bør være enkelt i bruk og enkelt å komme inn i og avslutte.

Lærereditor

Programmet må gi læreren muligheter for å kunne gjøre individuelle tilpassninger 
for den enkelte elev.

Bildegalleri av programmet Easy Touch 2000

Her presenteres noen utvalgte bilder som illustrerer blant annet grensesnittet til programmet:

Forklaring og begrunnelse for notatets omfang

Notatet mitt er noe lang i forhold til de rammer rektor ved Hoppebakken skole har satt. Imidlertid er ITP-analysen detaljert og har følgelig mange punkter for å evaluere programmenes holdbarhet i undervisningsøyemed. Det var da nødvendig for meg å besvare alle punkter for å fange flest mulige aspekter rundt notatets formål.

Videre har jeg vedlagt en del stoff som er relevant for å forstå ITP-metoden og dermed vurdere Easy Touch 2000 bedre. Som nevnt tjener vedleggene også til at denne metoden kan sammenlignes med andre metoder.

Notatets omfang er (sett bort i fra innholdsfortegnelsen, referansene og vedleggene) på 16964 tegn med mellomrom. 

Håper rektor har tid til å lese notatet mitt. (

